**ΘΕΜΑ : ΠΡIM** **Άρθρου 149 του Ν 4412**

Ημερομηνία υποβολής : ***14/09/2024***

**Ερώτηση :** Σε έργο με δημοπρατούμενο ποσόν 3,000,000 Ευρώ , είναι νόμιμο να αναφέρει η διακήρυξη

Άρθρο 16: Χορήγηση Προκαταβολής – Ρήτρα πρόσθετης καταβολής (Πριμ)55

16.1 ΝΑΙ 56 προβλέπεται η χορήγηση προκαταβολής στον Ανάδοχο. 57

16.2 ΔΕΝ προβλέπεται η πληρωμή πριμ στην παρούσα σύμβαση.

πως δεν προβλέπεται πριμ;

Άρθρο 149 του Ν. 4412

….

*“Η πρόσθετη καταβολή υπολογίζεται ως ποσοστό της αρχικής συμβατικής αξίας, σύμφωνα με τα προβλεπόμενα στα συμβατικά τεύχη και το συνολικό ύψος της δεν μπορεί να υπερβαίνει το πέντε τοις εκατό (5%) της αξίας της συμβατικής δαπάνης του έργου, μη συμπεριλαμβανομένου του Φ.Π.Α..*

*Η πρόσθετη καταβολή καταβάλλεται με την εμπρόθεσμη ολοκλήρωση του συμβατικού αντικειμένου…”*

Τι σημαίνει η παραπάνω παράγραφος στο άρθρο 149 του Ν. 4412 όπως τροποποιήθηκε και ισχύει;

Μπορεί η φράση “να μην υπερβαίνει το 5% “ να ερμηνευτεί και ως 0% , αφού και το μηδέν αριθμός μικρότερος του 5 είναι;

**Απάντηση :**

Το άρθρο 149 Ν. 4412/2016 για την ρήτρα πρόσθετης καταβολής (πριμ) αντικαθίσταται με το άρθρο 68 Ν. 4782/2024

Στο παρόν άρθρο υπάρχουν ουσιαστικές τροποποιήσεις σε σχέση με την προϊσχύουσα διάταξη.

Η πιο βασική αλλαγή είναι ότι ο νομοθέτης επιθυμεί να καθιερώσει τη ρήτρα πρόσθετης καταβολής σε όλα τα έργα που θα δημοπρατηθούν άμα την ισχύ της παρούσας τροποποίησης του ν. 4412/2016, **ως οριζόντιο κίνητρο** σε όλους τους ανα δόχους να επισπεύδουν την κατασκευή ενός έργου τουλάχιστον κατά 10% του αρχικού χρονοδιαγράμματος. Μέχρι της ενάρξεως εφαρμογής της τροποποιημένης διάταξης η καταβολή πριμ στον ανάδοχο προβλεπόταν, μόνο εφόσον*: ‘….η ταχύτερη, σε σχέση με τη συμβατική προθεσμία, εκτέλεση του έργου ή τμήματος αυτού, έχει ιδιαίτερη σημασία….’.* **Πλέον, η ρήτρα πρόσθετης καταβολής καθιερώνεται ως οικονομικό στοιχείο στα τεύχη δημοπράτησης.** Εξακολουθεί να ισχύει η απαίτηση προηγούμενη ς έγκριση ς του αρμοδίου κατά περίπτωση αρμόδιου αποφαινόμενου οργάνου για τη χορήγηση αυτής.

Επίσης, η εν λόγω ρήτρα (παρ. 1 εδάφιο 2 ) δεν μπορεί να υπερβαίνει το 5% της αξίας της συμβατικής δαπάνης του έργου μη συμπεριλαμβανομένου ΦΠΑ, σε αντίθεση με την ισχύουσα διάταξη σύμφωνα με την οποία δε δύναται να υπερβεί το 5% της προϋπολογιζόμενης δ απάνης, συνεπώς, το τελικό ποσό του πριμ συνδέεται με το ποσοστό έκπτωσης της οικονομικής προσφοράς του αναδόχου του έργου.